**Molėtų rajono savivaldybės taryba**

**SPRENDIMAS**

**Dėl SUTIKIMO REORGANIZUOTI SAVIVALDYBĖS BIUDŽETINES ĮSTAIGAS MOLĖTŲ ŠVIETIMO CENTRĄ IR MOLĖTŲ PEDAGOGINĘ PSICHOLOGINĘ TARNYBĄ**

2018 m. kovo    d. Nr. B1-

Molėtai

**Projektas**

Vadovaudamasi Lietuvos Respublikos civilinio kodekso 2.95 straipsnio 2 dalimi, 2.97 straipsnio 4 dalimi, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 6 dalimi, Lietuvos Respublikos biudžetinių įstaigų įstatymo 4 straipsnio 3 dalies 4 punktu, 14 straipsnio 4 dalimi,

Molėtų rajono savivaldybės taryba n u s p r e n d ž i a:

1. Sutikti nuo 2018 m. rugsėjo 1 d. reorganizuoti Molėtų švietimo centrą ir Molėtų pedagoginę psichologinę tarnybą sujungimo būdu į Molėtų r. švietimo pagalbos tarnybą.

2. Nustatyti, kad:

2.1. reorganizavimo tikslai – optimizuoti pagalbos mokiniui, mokytojui ir mokyklai institucijų tinklą, sudaryti optimalias sąlygas tarpinstituciniam bendradarbiavimui teikiant švietimo pagalbą rajono gyventojams, gerinti ir efektyvinti finansinių bei žmogiškųjų išteklių naudojimą, didinti švietimo įstaigų administravimo efektyvumą;

2.2. reorganizavimo būdas – sujungimas;

2.3. reorganizuojamos biudžetinės įstaigos – Molėtų švietimo centras ir Molėtų pedagoginė psichologinė tarnyba;

2.4. po reorganizavimo veiksianti biudžetinė įstaiga – Molėtų r. švietimo pagalbos tarnyba;

2.5. po reorganizacijos veiksiančios biudžetinės įstaigos savininko teises ir pareigas įgyvendinanti institucija – Molėtų rajono savivaldybės taryba.

3. Įpareigoti Molėtų švietimo centro ir Molėtų pedagoginės psichologinės tarnybos direktorius:

3.1. parengti Lietuvos Respublikos civilinio kodekso ir Lietuvos Respublikos biudžetinių įstaigų įstatymo 14 straipsnio 6 dalimi nustatyta tvarka Molėtų švietimo centro ir Molėtų pedagoginės psichologinės tarnybos reorganizavimo sąlygų aprašą iki 2018 m. balandžio 10 d. ir apie reorganizavimo sąlygų sudarymą paskelbti viešai iki 2018 m. balandžio 13 d.;

3.2. pateikti ne vėliau kaip pirmą Molėtų švietimo centro ir Molėtų pedagoginės psichologinės tarnybos reorganizavimo sąlygų sudarymo viešojo paskelbimo dieną Molėtų švietimo centro ir Molėtų pedagoginės psichologinės tarnybos reorganizavimo sąlygų aprašą valstybės įmonės Registrų centro Utenos filialui;

3.3. pranešti raštu visiems Molėtų švietimo centro ir Molėtų pedagoginės psichologinės tarnybos kreditoriams apie įstaigos reorganizavimo sąlygų sudarymą iki 2018 m. balandžio 10 d.;

3.4. teisės aktų nustatyta tvarka parengti Molėtų r. švietimo pagalbos tarnybos nuostatų projektą iki 2018 m. gegužės 2 d. ir pateikti jį tvirtinti Molėtų rajono savivaldybės tarybai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras